section_heading: Povijest
paragraph_text: Osnovana je 5. veljače 1997. godine u gradu Oroslavju, a obično surađuje s regionalnim strankama te strankama lijevog i desnog centra. Na parlamentarnim izborima 2003. godine nastupala je u koaliciji s Hrvatskom strankom prava, te je putem nje mandat osvojio nezavisni zastupnik Slaven Letica, a ZDS po prvi puta stekla je status parlamentarne stranke.